section_heading: Opis
paragraph_text: Krajem 15. stoljeća obitelj Aquilla podigla je kulu uz more na sjevernoj strani luke Pučišća. Kvadratna dvokatna kula ima skarpu u podnožju odijeljenu oblim vijencem od ravnog zida. Na sjevernoj strani je ulaz na katu s ostacima mehanizma za spuštanje vrata, a nad njim je grb obitelji s orlom koji drži zmiju. Na plaštu zida su sačuvane puškarnice i otvori odušaka, a na gornjem dijelu je niz trostrukih konzola koje su nosile obrambeni zidić.